**หนังสือรับรองการไม่มีลักษณะต้องห้ามของตัวแทน (Agent)**  **ของผู้ประกอบธุรกิจเกี่ยวกับปัจจัยชำระเงินต่างประเทศ  
ตามพระราชบัญญัติควบคุมการแลกเปลี่ยนเงิน พุทธศักราช 2485**

วันที่ ………………………………

เรียน เจ้าพนักงานควบคุมการแลกเปลี่ยนเงิน

ข้าพเจ้า ......................... (ชื่อนิติบุคคล)….................. ขอรับรองว่า ........................ (ชื่อนิติบุคคลของตัวแทน) ......................... (ตัวแทน) ที่จะมาดำเนินการในงานที่เกี่ยวข้องกับการประกอบธุรกิจเกี่ยวกับปัจจัยชำระเงินต่างประเทศแทนข้าพเจ้า ไม่มีลักษณะต้องห้ามอย่างใดอย่างหนึ่ง ดังต่อไปนี้

1. เคยถูกศาลสั่งพิทักษ์ทรัพย์หรือเป็นบุคคลล้มละลาย

2. เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดิน หรือเคยต้องคำพิพากษาถึงที่สุดว่ากระทำความผิดฐานฟอกเงินตามกฎหมายว่าด้วยการป้องกันและปราบปรามการฟอกเงินหรือเคยเป็นบุคคลซึ่งถูกกำหนดให้เป็นผู้ที่มีการกระทำอันเป็นการก่อการร้ายหรือการแพร่ขยายอาวุธที่มีอานุภาพทำลายล้างสูง หรือต้องคำพิพากษาถึงที่สุดว่ากระทำความผิดฐานสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทำลายล้างสูง ตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง

3. เคยถูกเพิกถอนการอนุญาตหรือการขึ้นทะเบียนประกอบธุรกิจเกี่ยวกับปัจจัยชำระเงินต่างประเทศ

4. กรรมการหรือผู้ซึ่งมีอำนาจในการจัดการของตัวแทน มีลักษณะต้องห้ามอย่างใดอย่างหนึ่ง ดังต่อไปนี้

4.1 อยู่ในระหว่างถูกพิทักษ์ทรัพย์ หรือเป็นบุคคลล้มละลายหรือเคยเป็นบุคคลล้มละลายและยังไม่พ้นกำหนดสองปีนับแต่วันที่มีคำสั่งยกเลิกการล้มละลายหรือปลดจากการล้มละลาย

4.2 เป็นบุคคลวิกลจริต คนไร้ความสามารถ หรือคนเสมือนไร้ความสามารถ

4.3 เคยต้องคำพิพากษาถึงที่สุดให้จำคุกในความผิดเกี่ยวกับการปลอมและการแปลง ลักทรัพย์ วิ่งราวทรัพย์ กรรโชก รีดเอาทรัพย์ ชิงทรัพย์ ปล้นทรัพย์ ฉ้อโกง โกงเจ้าหนี้ ยักยอกหรือรับของโจร ไม่ว่าจะมีการรอการลงโทษหรือไม่ก็ตาม

4.4 เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดิน หรือเคยต้องคำพิพากษาถึงที่สุดว่ากระทำความผิดฐานฟอกเงินตามกฎหมายว่าด้วยการป้องกันและปราบปรามการฟอกเงิน หรือเคยเป็นบุคคลที่ถูกกำหนดให้เป็นผู้ที่มีการกระทำอันเป็นการก่อการร้ายหรือการแพร่ขยายอาวุธที่มีอานุภาพทําลายล้างสูง หรือต้องคำพิพากษาถึงที่สุดว่ากระทำความผิดฐานสนับสนุนทางการเงินแก่การก่อการร้ายหรือการแพร่ขยายอาวุธที่มีอานุภาพทําลายล้างสูงตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง

4.5 เคยเป็นกรรมการหรือผู้ซึ่งมีอำนาจในการจัดการของผู้ประกอบธุรกิจเกี่ยวกับปัจจัยชำระเงินต่างประเทศที่เคยถูกเพิกถอนการอนุญาตหรือการขึ้นทะเบียน และดำรงตำแหน่งดังกล่าวอยู่ในขณะที่เกิดเหตุแห่งการเพิกถอนนั้น

4.6 เคยเป็นผู้ต้องพ้นจากตำแหน่งกรรมการหรือผู้บริหารบริษัทมหาชนจำกัดเพราะเหตุมีลักษณะที่แสดงถึงการขาดความเหมาะสมที่จะได้รับความไว้วางใจให้บริหารจัดการกิจการที่มีมหาชนเป็นผู้ถือหุ้นตามกฎหมายว่าด้วยหลักทรัพย์และตลาดหลักทรัพย์

4.7 เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน

รายชื่อกรรมการหรือผู้ซึ่งมีอำนาจในการจัดการของตัวแทน ปรากฏตามรายชื่อข้างท้ายนี้

1. ชื่อ ………………………………………… ตำแหน่ง ……………....… เลขประจำตัว ……………...….

2. ชื่อ ………………………………………… ตำแหน่ง ……………....… เลขประจำตัว ……………...….

3. ชื่อ ………………………………………… ตำแหน่ง ……………....… เลขประจำตัว ……………...….

ทั้งนี้ หากปรากฏข้อเท็จจริงในภายหลังว่าตัวแทนมีลักษณะต้องห้ามตามที่กำหนดข้างต้น ข้าพเจ้าจะระงับการแต่งตั้งบุคคลดังกล่าวเป็นตัวแทนในทันที

ขอแสดงความนับถือ

ลงชื่อ …………………………………….......... ผู้มีอำนาจลงนาม

(ประทับตรา) (.......................................................)

ตำแหน่ง........................................................